Komission asetus (EY) N:o 1961/2000, annettu 15 päivänä syyskuuta 2000, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta



Virallinen lehti nro L 234 , 16/09/2000 s. 0010 - 0011



Komission asetus (EY) N:o 1961/2000, annettu 15 päivänä syyskuuta 2000, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan 3 kohdan, 30 artiklan ja 31 artiklan 14 kohdan, sekä katsoo seuraavaa: (1) Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999(3), sellaisena kuin se on muutettuna asetuksella (EY) N:o 1596/1999(4), 10 artiklassa säädetään erilaisista toimenpiteistä annettuihin todistuksiin liittyvien määrien valvomiseksi ja erityisesti mahdollisuudesta keskeyttää todistusten antaminen. Kokemuksen mukaan mahdollisuutta hakemusten vastaanoton keskeyttämiseen on laajennettava toimijoiden, kansallisten viranomaisten ja komission tarpeettomien toimien välttämiseksi. (2) Asetuksen (EY) N:o 174/1999 15 artiklassa juustojen vientituet eriytetään niiden määräpaikkojen mukaisesti. Joitakin määräpaikkoja koskevien vientitukien määrän muutosten seurauksena on syytä mukauttaa kyseisten vyöhykkeiden määritelmät. (3) Asetuksen (EY) N:o 174/1999 20 artiklassa vahvistetaan yksityiskohtaiset säännöt juustojen viennistä Yhdysvaltoihin tietyissä tariffikiintiöissä. Siitä huolimatta, että joidenkin Yhdysvaltoihin vietävien juustojen vientituet on poistettu 1 päivästä heinäkuuta 2000, vientitodistuksen esittäminen ja vakuuden antaminen on välttämätöntä myös tällaisen viennin yhteydessä, jotta järjestelmä toimisi tyydyttävästi. Asiaa koskevat säännökset olisi muutettava vastaavasti. (4) Olisi täsmennettävä, että todistusten jakamisesta 20 artiklan 3 kohdassa säädettyjen perusteiden mukaan olisi päätettävä asetuksen (EY) N:o 1255/1999 42 artiklassa säädettyä menettelyä noudattaen. (5) Koska 20 artiklassa tarkoitetut vientitodistushakemukset on jätettävä vuoden 2000 syyskuun puolivälissä, tämän asetuksen on tultava voimaan viipymättä. (6) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 174/1999 seuraavasti: 1) Korvataan 10 artikla seuraavasti: " 10 artikla 1. Vientitodistukset annetaan viidentenä työpäivänä sen jälkeen, kun hakemus on jätetty, edellyttäen että määrät, joille todistusta haetaan, on annettu tiedoksi komission asetuksen (EY) N:o 1498/1999(5) 9 artiklan 1 kohdan mukaisesti ja että 3 kohdan a ja b alakohdassa tarkoitettuja erityistoimenpiteitä ei toteuteta tämän määräajan kuluessa. 2. Yhden tai useamman 3 kohdassa säädetyn erityistoimenpiteen toteuttamisesta voidaan päättää, jos haettujen todistusten antaminen a) johtaisi tai on vaarassa johtaa talousarviossa käytettävissä olevien määrien ylittämiseen tai siihen, että vientitukeen oikeutetut enimmäismäärät ylittyvät kyseisenä 12 kuukauden ajanjaksona tai 11 artiklan mukaisesti vahvistettuna ajanjaksona; tai b) ei mahdollistaisi sitä, että viennin jatkuminen varmistuu kyseisestä ajanjaksosta jäljellä olevaksi ajaksi; tai c) aiheuttaisi kilpailun vääristymistä toimijoiden välillä. Ensimmäisen alakohdan soveltamiseksi otetaan huomioon kaupan kausiluonteisuus, markkinatilanne ja erityisesti markkinahintojen kehitys ja sen mukaiset vientiedellytykset. 3. Edellä 2 kohdassa tarkoitetuissa tapauksissa komissio voi päättää kyseisen tuotteen tai kyseisten tuotteiten osalta: a) hylätä kokonaan tai osittain käsiteltävinä olevat hakemukset, joita vastaavia vientitodistuksia ei vielä ole annettu; b) soveltaa haettuihin määriin jakokerrointa. Jos haettuihin määriin sovelletaan pienempää kerrointa kuin 0,4 asianomainen voi kertoimen vahvistamispäätöksen julkaisemispäivää seuraavien kolmen työpäivän kuluessa pyytää todistushakemuksensa mitätöimistä ja vakuuden vapauttamista; c) keskeyttä todistushakemusten vastaanottamisen enintään viideksi työpäiväksi. Komissio voi lisäksi päättää asetuksen (EY) N:o 1255/1999 42 artiklassa säädettyä menettelyä noudattaen: a) keskeyttää todistushakemusten vastaanottamisen kyseisen tai kyseisten tuotteiden osalta yli viiden työpäivän ajaksi; b) vahvistaa tuet hakemusten vastaanoton keskeytyksen tai hakemusten hylkäämisen jälkeen tarjouskilpailulla CN-koodeihin 0402 10 19, 0405 10 90, 0405 90 10, 0405 90 90 ja 0405 10 19 kuuluvien tuotteiden osalta. Todistukset annetaan tämän perusteella." 2) Korvataan 15 artiklan 3 kohta seuraavasti: "3. Edellä olevan 1 kohdan soveltamiseksi vyöhykkeet määritellään seuraavasti: - vyöhyke I: määräpaikan koodit 055, 060, 070 ja 091-096, - vyöhyke II: määräpaikan koodit 072-083, - vyöhyke III: määräpaikan koodi 400, - vyöhyke IV: muut määräpaikan koodit." 3) Muutetaan 20 artikla seuraavasti: a) Korvataan 2 kohdan ensimmäinen alakohta seuraavasti: "2. Kun juustoja viedään Yhdysvaltoihin 1 kohdassa tarkoitetuissa kiintiöissä, on esitettävä vientitodistus. Asianomaiset voivat määritettävän ajan kuluessa hakea väliaikaista vientitodistusta 1 kohdassa tarkoitettujen tuotteiden vientiin seuraavan kalenterivuoden aikana antamalla vakuuden, jonka suuruus on 50 prosenttia 9 artiklan mukaisesti vahvistetusta määrästä ja joka on vähintään 9 euroa 100 kilogrammalta." b) Muutetaan 3 kohdan ensimmäinen virke seuraavasti: "3. Jos väliaikaisia todistuksia haetaan tuotteiden määrille, jotka ylittävät jonkin 1 kohdassa tarkoitetun kiintiön kyseisenä vuonna, komissio voi asetuksen (EY) N:o 1255/1999 42 artiklassa säädettyä menettelyä noudattaen:" c) Korvataan 11 kohta seuraavasti: "11. Lopullisiin todistuksiin sovelletaan I luvun säännöksiä lukuun ottamatta 1 artiklan 1 kohdan ensimmäistä virkettä ja 10 artiklaa. Edellä 6 artiklan mukaista todistusten voimassaoloaikaa ei voida kuitenkaan pidentää yli kyseisen vuoden lopun." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä syyskuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 20, 27.1.1999, s. 8. (4) EYVL L 188, 21.7.1999, s. 39. (5) EYVL L 174, 9.7.1999, s. 3.